SYMC การทำกำไรจากโครงข่ายจะดีขึ้นโบรกฯแนะนำซื้อเป้าหมาย 16.70 บาท
SYMC มีโอกาสฟื้นตัวจากความต้องการใช้งานโครงข่ายเชื่อมต่อการสื่อสารที่มีปริมาณมากขึ้น นอกจากนี้บริษัทจับมือกับพันธมิตร 2-3 ราย พัฒนาการให้บริการเพื่อเพิ่มมูลค่าการใช้งานโครงข่าย จะทำให้ความสามารถในการทำกำไรจากโครงข่ายจะดีขึ้น (BUY, TP16.7)
1 ก.ย. 2558

บล.โนมูระ พัฒนสิน ระบุในบทวิเคราะห์วันนี้ (1 ก.ย.) ว่า บริษัท ซิมโฟนี่ คอมมูนิเคชั่น จำกัด (มหาชน) มีมุมมอง Slightly Negative ต่อข้อมูลจากการประชุมนักวิเคราะห์ฯ เนื่องจากไม่มี Catalyst บวกต่อหุ้น SYMC ผู้บริหารมองว่าแนวโน้มครึ่งหลังปี 58 การใช้งานของลูกค้าเดิมเพิ่มไม่มาก
 เนื่องจากไม่มั่นใจต่อการฟื้นตัวของเศรษฐกิจ ขณะที่ลูกค้าใหม่ IPLC จะเริ่มใช้งานในไตรมาส 4/58 ทำให้บริษัทปรับลดเป้าหมายการเติบโตรายได้ปีนี้เหลือ 10% (เป้าหมายเดิมรายได้เติบโต 20%) เรามองว่าระยะสั้นราคาหุ้น SYMC ยังคง Underperform กลุ่มฯ และตลาด
อย่างไรก็ตามมองว่า SYMC มีโอกาสฟื้นตัวจากความต้องการใช้งานโครงข่ายเชื่อมต่อการสื่อสารที่มีปริมาณมากขึ้น นอกจากนี้บริษัทจับมือกับพันธมิตร 2-3 ราย พัฒนาการให้บริการเพื่อเพิ่มมูลค่าการใช้งานโครงข่าย จะทำให้ความสามารถในการทำกำไรจากโครงข่ายจะดีขึ้น (BUY, TP16.7)